ᱦᱩᱜᱽᱞᱤ ᱪᱤᱱᱥᱩᱨᱟ

ᱦᱩᱜᱽᱞᱤ-ᱪᱤᱱᱪᱩᱨᱟ ᱟᱨᱵᱟᱝ ᱦᱩᱜᱽᱞᱤ-ᱪᱤᱱᱥᱩᱨᱟ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱯᱚᱱᱚᱛ ᱯᱩᱪᱷᱤᱢ ᱵᱮᱝᱜᱚᱞ ᱨᱮ ᱦᱩᱜᱽᱞᱤ ᱦᱚᱱᱚᱛ ᱨᱮᱱᱟᱜ ᱢᱤᱫ ᱵᱟᱡᱟᱨ ᱟᱨ ᱢᱤᱫ ᱢᱩᱱᱥᱤᱯᱟᱞᱴᱤ ᱠᱟᱱᱟ ᱾ ᱱᱚᱣᱟ ᱫᱚ ᱠᱚᱞᱠᱟᱛᱟ ᱨᱮᱱᱟᱜ ᱩᱛᱚᱨ ᱨᱮ ᱓᱕ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱦᱩᱜᱽᱲᱤ ᱱᱟᱹᱭ ᱥᱩᱨ ᱨᱮ ᱢᱮᱱᱟᱜ-ᱟ ᱾  ᱱᱚᱣᱟ ᱫᱚ ᱦᱩᱜᱽᱞᱤ ᱦᱚᱱᱚᱛ ᱨᱮ ᱢᱮᱱᱟᱜ-ᱟ ᱾ ᱟᱨ ᱦᱚᱱᱚᱛ ᱢᱩᱠᱷᱤᱭᱟᱹᱥᱟᱲᱟ ᱨᱮᱱᱟᱜ ᱚᱲᱟᱜ ᱦᱚᱸ ᱱᱚᱰᱮ ᱜᱮ ᱾ ᱱᱚᱣᱟ ᱫᱚ ᱠᱚᱞᱠᱟᱛᱟ ᱢᱟᱦᱟᱱᱚᱜᱚᱨ ᱩᱛᱱᱟᱹᱣ ᱚᱛᱷᱳᱨᱤᱴᱤ (KMDA) ᱦᱚᱛᱮᱛᱮ ᱠᱚᱵᱷᱚᱨ ᱟᱠᱟᱱ ᱴᱚᱴᱷᱟ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ ᱾ 
 ᱪᱤᱱᱥᱩᱨᱟ ᱨᱮᱱᱟᱜ ᱦᱚᱱᱚᱛ ᱱᱮᱭᱟᱭᱥᱟᱲᱟ ᱵᱷᱚᱵᱚᱱ ᱯᱩᱪᱷᱤᱢ ᱵᱮᱝᱜᱚᱞ ᱨᱮᱱᱟᱜ ᱡᱚᱛᱚ ᱠᱷᱚᱱ ᱡᱤᱞᱤᱧ ᱫᱚᱞᱟᱱ ᱠᱟᱱᱟ ᱾

ᱪᱤᱱᱥᱩᱨᱟ ᱫᱚ ᱯᱨᱚᱥᱟᱨ ᱵᱷᱟᱨᱛᱤ ᱭᱟᱜ ᱱᱟᱶᱟ ᱥᱴᱮᱴ ᱚᱯᱷ ᱫᱤ ᱟᱨᱴ ᱑᱐᱐᱐ KW DRM ᱴᱨᱟᱱᱥᱢᱤᱴᱚᱨ ᱨᱮᱭᱟᱜ ᱚᱲᱟᱜ ᱠᱟᱱᱟ, ᱡᱟᱦᱟᱸ ᱫᱚ 'ᱟᱠᱟᱥᱵᱟᱬᱤ ᱢᱚᱭᱛᱨᱤ' ᱫᱚ ᱯᱩᱨᱟᱹ ᱵᱟᱝᱞᱟᱫᱮᱥ ᱨᱮ ᱩᱪᱷᱟᱹᱱ ᱞᱟᱹᱜᱤᱫ ᱛᱮ ᱟᱹᱰᱤ ᱜᱮ ᱱᱟᱯᱟᱭ ᱮ ᱵᱮᱱᱟᱣᱟ ᱾ ᱚᱞ ᱤᱱᱰᱤᱭᱟ ᱨᱮᱰᱤᱭᱳ ᱨᱮᱱᱟᱜ ᱱᱚᱣᱟ ᱫᱚ ᱵᱟᱹᱲᱛᱤ ᱵᱟᱝᱞᱟ ᱥᱮᱵᱟ ᱵᱟᱝᱞᱟᱫᱮᱥ ᱢᱩᱠᱛᱤ ᱦᱩᱞᱥᱟᱹᱭ ᱞᱟᱹᱜᱤᱫ ᱮᱪᱚᱦᱚᱵ ᱞᱮᱱ ᱛᱟᱦᱮᱸᱫ ᱟᱨ ᱱᱩᱭ ᱫᱚ ᱵᱟᱝᱞᱟᱫᱮᱥ ᱨᱮ ᱥᱤᱧᱚᱛᱤᱭᱟᱹ ᱵᱮᱣᱨᱟ ᱵᱩᱞᱮᱴᱤᱱ ᱠᱚ ᱩᱪᱷᱱᱟᱹᱣ ᱮᱫ ᱛᱩᱞᱩᱡ ᱞᱟᱹᱰᱷᱟᱹᱭ ᱚᱠᱛᱚ ᱨᱮ ᱟᱹᱰᱤ ᱫᱟᱢᱟᱱ ᱴᱷᱟᱶ ᱮ ᱟᱢᱮᱴ ᱞᱮᱫ-ᱟ ᱾ ᱱᱚᱣᱟ ᱫᱚ ᱮᱯᱨᱤᱞ ᱑᱐ ᱫᱷᱟᱹᱵᱤᱡ ᱞᱮᱛᱟᱲ ᱛᱟᱦᱮᱸ ᱠᱟᱱᱟ, ᱤᱠᱷᱟᱹᱱ ᱯᱤᱸᱥᱩᱨᱟᱦ ᱨᱮ ᱥᱩᱯᱚᱨ ᱯᱟᱣᱟᱨ ᱴᱨᱟᱱᱥᱢᱤᱴᱚᱨ ᱨᱮᱱᱟᱜ ᱰᱤᱢᱳᱥᱚᱱ ᱮᱱ ᱠᱷᱟᱹᱛᱤᱨ ᱱᱚᱣᱟ ᱫᱚ ᱵᱚᱸᱫᱽ ᱞᱮᱱ ᱛᱟᱦᱮᱸᱫ ᱾  ᱦᱩᱜᱽᱞᱤ ᱦᱚᱱᱚᱛ ᱠᱷᱮᱞ ᱥᱚᱸᱜᱷᱚ ᱨᱮᱱᱟᱜ ᱢᱩᱠᱷᱤᱭᱟᱹᱥᱟᱲᱟ ᱟᱨ ᱧᱩᱛᱩᱢᱟᱱ ᱦᱚᱱᱚᱛ ᱥᱚᱫᱚᱨ ᱦᱟᱥᱯᱟᱛᱟᱞ ᱤᱢᱟᱢᱵᱟᱰᱟ ᱥᱚᱫᱚᱨ ᱦᱟᱥᱯᱟᱛᱟᱞ ᱱᱚᱰᱮ ᱜᱮ ᱢᱮᱱᱟᱜ-ᱟ ᱾ ᱪᱤᱱᱥᱩᱨᱟ ᱫᱚ ᱥᱤᱧᱚᱛ ᱨᱮ ᱡᱚᱛᱚ ᱠᱷᱚᱱ ᱢᱟᱨᱮ ᱚᱨᱢᱮᱱᱤᱭᱟᱭᱤ ᱪᱚᱨᱪ ᱟᱨ ᱢᱟᱨᱮ ᱦᱤᱱᱫᱩ ᱢᱩᱫᱽᱨᱤ ᱨᱮᱱᱟᱜ ᱚᱲᱟᱜ ᱦᱚᱸ ᱠᱟᱱᱟ ᱾

 ᱦᱚᱲ ᱞᱮᱠᱷᱟ 

᱒᱐᱑᱑ ᱥᱟᱞᱮ ᱨᱮ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱦᱩᱜᱽᱞᱤ ᱪᱤᱱᱥᱩᱨᱟ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱑᱗᱙,᱙᱓᱑ ᱠᱚ ᱛᱟᱦᱮᱸ ᱠᱟᱱᱟ ᱾ ᱩᱱᱠᱩ ᱠᱚ ᱵᱷᱤᱛᱨᱤ ᱠᱷᱚᱱ ᱙᱐,᱒᱑᱗ (᱕᱐%) ᱫᱚ ᱠᱚᱲᱟ ᱦᱚᱯᱚᱱ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱘᱙,᱗᱑᱔ (᱕᱐%) ᱫᱚ ᱠᱩᱲᱤ ᱦᱚᱯᱚᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱖ ᱥᱮᱨᱢᱟ ᱠᱷᱚᱱ ᱠᱟᱹᱡ ᱩᱢᱮᱨ ᱨᱤᱱ ᱜᱤᱫᱽᱨᱟᱹ ᱫᱚ ᱡᱚᱛᱚ ᱛᱮ ᱑᱒,᱖᱐᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱦᱩᱜᱽᱞᱤ ᱪᱤᱱᱥᱩᱨᱟ ᱨᱮ ᱥᱤᱠᱷᱱᱟᱹᱛ ᱨᱮᱱᱟᱜ ᱜᱩᱴ ᱮᱞᱮᱞ ᱫᱚ ᱑᱕᱒,᱓᱓᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ (᱖ ᱥᱮᱨᱢᱟ ᱨᱮ ᱦᱚᱲ ᱮᱞᱮᱞ ᱨᱮᱱᱟᱜ ᱙᱑.᱐᱔%)

 ᱯᱩᱞᱤᱥ ᱥᱴᱮᱥᱚᱱ 

ᱪᱤᱱᱥᱩᱨᱟ ᱯᱩᱞᱤᱥ ᱥᱴᱮᱥᱚᱱ ᱨᱮᱱᱟᱜ ᱦᱩᱜᱽᱞᱤ ᱪᱩᱪᱩᱨᱟ ᱟᱨ ᱵᱟᱸᱥᱵᱮᱨᱤᱭᱟᱹ ᱢᱩᱱᱥᱤᱯᱟᱞᱴᱤ ᱴᱚᱴᱷᱟᱨᱮ ᱚᱫᱷᱤᱠᱟᱨ ᱴᱚᱴᱷᱟ ᱠᱟᱱᱟ ᱟᱨ ᱪᱤᱱᱥᱩᱨᱟ ᱢᱳᱜᱽᱨᱟ ᱥᱤᱰᱤ ᱵᱽᱞᱚᱠ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ ᱾ ᱪᱤᱱᱥᱩᱨᱟ ᱯᱩᱞᱤᱥ ᱛᱷᱟᱱᱟ ᱨᱮᱱᱟᱜ ᱚᱫᱷᱤᱠᱟᱨ ᱴᱚᱴᱷᱟ ᱪᱚᱸᱫᱽᱨᱚᱱᱚᱜᱚᱨ ᱯᱩᱞᱤᱥ ᱠᱚᱢᱤᱥᱚᱱᱚᱨᱮᱴ ᱦᱚᱛᱮᱛᱮ ᱢᱮᱱᱟᱜ-ᱟ ᱾ ᱪᱤᱱᱥᱩᱨᱟ ᱨᱮᱫᱚ ᱢᱤᱫ ᱛᱤᱨᱞᱟᱹ ᱯᱩᱞᱤᱥ ᱥᱴᱥᱚᱱ ᱦᱚᱸ ᱢᱮᱱᱟᱜ-ᱟ ᱾

 ᱥᱟᱹᱠᱷᱭᱟᱹᱛ